gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
અમેરિકન ફેડની બેઠકને લઈને શૅરબજારોમાં સાવચેતી
You need an iframes capable browser to view this content.
રિલાયન્સ સળંગ પાંચમા દિવસે વધ્યો : માર્કેટ-બ્રેડ્થ નબળી, એક શૅર વધ્યો સામે બે જાતો નરમ : ઑટો, બૅન્કિંગ, સિમેન્ટ, શુગર, શિપિંગ, માઇનિંગ, મેટલ શૅર ડાઉન
શૅરબજારનું ચલકચલાણું - અનિલ પટેલ
ફેડ-રેટના મામલે અમેરિકન મધ્યસ્થ બૅન્કની બેઠકને અનુલક્ષી ગઈ કાલે વૈશ્વિક શૅરબજારો સાધારણ નેગેટિવ બાયસ સાથે સાવચેલીના મૂડમાં હતાં. ઘરઆંગણે સેન્સેક્સ આરંભથી અંત સુધી બહુધા નેગેટિવ ઝોનમાં ૧૯૦ પૉઇન્ટની વધઘટમાં અથડાઈ છેલ્લે ૯પ પૉઇન્ટની પીછેહઠમાં ર૬,૬૦૩ નજીક બંધ રહ્યો છે. નિફ્ટી ૩૯ પૉઇન્ટ ઘટીને ૮૧૮ર બંધ આવ્યો છે. સેન્સેક્સના ૩૦માંથી આઠ શૅર પ્લસ હતા. હેવીવેઇટ રિલાયન્સ ઇન્ડસ્ટ્રીઝ સળંગ પાંચમા દિવસની આગેકૂચમાં ગઈ કાલે બે ટકા જેવો વધીને ૧૦૬૦ રૂપિયા થયો છે. કામકાજ ચાર ગણા હતા. રિઝર્વ બૅન્કની લાઇસન્સ રદ કરવાની વાતને અફવા ગણાવાતાં ઍક્સિસ બૅન્ક આગલા દિવસના પોણાત્રણ ટકાના સુધારાને જાળવી રાખી ગઈ કાલે સવાત્રણ ટકા વધી ૪૬૭ રૂપિયાના બંધમાં ટૉપ ગેઇનર બન્યો હતો. ઇન્ફી એક ટકાની નજીક અપ હતો. સેન્સેક્સના ૦.૪ ટકાના ઘટાડા સામે મિડ કૅપ અને સ્મૉલ કૅપ બમણાથી વધુ ડાઉન થતાં માર્કેટ-બ્રેડ્થ ખાસ્સી ખરડાઈ હતી. બજારમાં વધેલા પ્રત્યેક શૅર સામે બે શૅર ડાઉન હતા. બ્રોડર માર્કેટનું બૅરોમીટર ગણાતા બીએસઈ-પ૦૦ ખાતેના પ૦૧ શૅરમાંથી માત્ર ૧૩પ શૅર પ્લસ હતા. મેટલ, કૅપિટલ ગુડ્સ, ટેલિકૉમ, ફાઇનૅન્સ, એફએમસીજી, બેઝિક મટીરિયલ્સ, યુટિલિટીઝ, ઇન્ફ્રાસ્ટ્રક્ચર જેવા બેન્ચમાર્ક પોણાથી દોઢ ટકો ઢીલા હતા. ઑઇલ માર્કેટિંગ શૅરમાં મોટે ભાગે નરમાઈ હતી.
પીએસયુ ઇન્ડેક્સ ગઈ કાલે ૧.૭ ટકા ડાઉન હતો. એના પ૬માંથી પ૦ શૅર માઇનસમાં હતા. નાલ્કો દોઢ ટકા વધ્યો હતો. ઑઇલ ઇન્ડિયા, બૅન્ક ઑફ મહારાષ્ટ્ર, જેકે બૅન્ક, ચેન્નઈ પેટ્રો અને બામર લોરી નહીંવત્થી સાધારણ પ્લસમાં હતા. કોલ ઇન્ડિયા સાડાચાર ટકાના ધોવાણમાં ટૉપ લુઝર હતો. બૅન્કેક્સ આમ તો અડધા ટકા જેવો નરમ હતો, પણ બૅન્કિંગ સેક્ટરમાં નબળાઈનો વ્યાપ વધુ હતો. બૅન્કિંગ ઉદ્યોગના ૪રમાંથી સાત વધ્યા હતા જેમાંથી ચાર શૅર ખાનગી બૅન્કોના હતા. ટૂ-થ્રી વ્હીલર્સ સેગમેન્ટમાં ૧૧માંથી એકમાત્ર કાઇનેટિક એન્જિનિયરિંગ સવા ટકા નજીકના સુધારામાં ૮પ રૂપિયા બંધ હતો. સિમેન્ટ ક્ષેત્રના ૪રમાંથી ૩૩ શૅર ઢીલા હતા. શિપિંગ ઉદ્યોગના તમામ શૅર માઇનસમાં હતા. પાવર સેક્ટરમાં એક શૅર વધ્યો તો ત્રણ જાતો નરમ સ્થિતિમાં હતી. ફાર્મા ઉદ્યોગમાં બે શૅર પ્લસ ત્રણ ડાઉનની હાલત હતી. યુએસએફડીએની ક્લીન ચિટમાં વૉકહાર્ટ આરંભિક તેજીમાં ૭ર૩ રૂપિયા થઈ છેલ્લે ૧.૪ ટકા વધી ૬૯૯ રૂપિયા બંધ હતો.
ડાઉ ઇન્ડેક્સ ર૦,૦૦૦નો થવાની તૈયારીમાં
ટ્રમ્પના આગમન બાદ વૉલ સ્ટ્રીટ ખરાબે પડવાની વ્યાપક ધારણા અત્યારે તો ખોટી ઠરી છે. શૅરબજાર છેલ્લા એક મહિનામાં આશરે ૧૧૦૦ પૉઇન્ટ છ ટકા જેવું વધી ગયું છે. મંગળવારની મોડી રાત્રે અમેરિકન ડાઉ ઇન્ડેક્સ ૧૯,૯પ૪ની સર્વોચ્ચ સપાટી બતાવી છેલ્લે ૧૧પ પૉઇન્ટની મજબૂતીમાં ૧૯,૯૧૧ બંધ રહ્યો છે એ જોતાં અમેરિકન ડાઉ આજ-કાલમાં ર૦,૦૦૦નો થાય તો નવાઈ નહીં. આ સાથે ચાલુ કૅલેન્ડર વર્ષમાં અમેરિકન શૅરબજાર અત્યારની તારીખે ૧૪.૩ ટકાનું તગડું રિટર્ન સૂચવે છે તો પાકિસ્તાની માર્કેટ ૪પ,૮પ૮ના આગલા બંધ સામે ગઈ કાલે ૪૬,૧૩૪ની નવી સર્વોચ્ચ સપાટીએ જઈ રનિંગ ક્વોટમાં ૪૬,૧ર૬ આસપાસ દેખાતું હતું. એશિયા ખાતે બુધવારે ચાઇના, હૉન્ગકૉન્ગ, ન્યુ ઝીલૅન્ડ, તાઇવાન, મલેશિયા, ઇન્ડોનેશિયા, સિંગાપોર, થાઇલૅન્ડ જેવાં શૅરબજારો સાધારણથી લઈ પોણા ટકા સુધી નરમ હતાં. યુરોપ ફ્લેટ ઓપનિંગ બાદ સહેજ નેગેટિવ બાયસમાં જણાતું હતું. અમેરિકન ફેડ-રેટના મામલે સૌની નજર હતી.
કોલ ઇન્ડિયામાં બેરિશ વ્યુ
પીએસયુ જાયન્ટ કોલ ઇન્ડિયા દ્વારા સપ્ટેમ્બર ક્વૉર્ટરમાં ૭૭ ટકાના ધબડકામાં ૬૦૦ કરોડ રૂપિયાના ચોખ્ખા નફા સાથે નબળાં પરિણામ જારી થતાં શૅર ગઈ કાલે ચાર ગણા કામકાજમાં નીચામાં ર૯૧ રૂપિયા બતાવી છેલ્લે સાડાચાર ટકા ગગડીને ર૯ર રૂપિયાની આસપાસ બંધ હતો. વર્ષની ટોચ ૩પ૦ રૂપિયા અને બૉટમ ર૭ર રૂપિયાની છે. ધારણા કરતાં ઢીલાં પરિણામના પગલે શૅરમાં વિવિધ બ્રોકરેજ હાઉસ તરફથી ડાઉન રેટિંગ શરૂ થયું છે. ક્રેડિટ સ્વિસ તરફથી ટાગેર્ટ પ્રાઇસ ૩૮પ રૂપિયાથી ઘટાડીને ૩૭૦ રૂપિયા કરાઈ છે. જેફરીઝ દ્વારા હેલ્ડની ભલામણ જાળવી રખાઈ છે, પરંતુ આગામી વર્ષની અંદાજિત શૅરકમાણી કે ઈપીએસમાં ૧પ-૧૬ ટકાનો કાપ મુકાયો છે. બન્ન્ો બજાર ખાતે ગઈ કાલે કુલ મળીને ૮પ લાખ શૅરનાં કામકાજ થયાં હતાં. ઍનલિસ્ટ તરફથી બેરિશ વ્યુ ભલે જારી થાય, પરંતુ વિશ્વબજારમાં કોલસાના ભાવ છેલ્લે છ મહિનામાં બમણા ગઈ ગયા છે અને વલણ મજબૂત છે એ જોતાં ઘટાડે આ કાઉન્ટરમાં રોકાણ કરનાર ૧૮-ર૪ મહિનામાં સારું વળતર મેળવશે એમ અમારું માનવું છે.
ઓએનજીસી એક્સ-બોનસ થતાં પહેલાં નરમ
ઓએનજીસીમાં બે શૅરદીઠ એક બોનસ માટેની રેકૉર્ડ-ડેટ ૧૬ ડિસેમ્બર હોવાથી ગુરુવારે શૅર એક્સ-બોનસ થવાનો છે. ભાવ ગઈ કાલે સાડાચાર ગણા કામકાજમાં ૩૧૩ રૂપિયાની ઇન્ટ્રા-ડે હાઈથી નીચામાં ૩૦૪ રૂપિયા થઈ છેલ્લે બે ટકા ઘટીને ૩૦૬ રૂપિયા બંધ રહ્યો છે. અન્ય પીએસયુ કંપની બામર લોરી ગઈ કાલે ૧૦પ૧ રૂપિયાની ઇન્ટ્રા-ડે બૉટમથી ઉપરમાં ૧૧૦૮ રૂપિયા થઈ છેલ્લે નજીવા સુધારામાં ૧૦૮૭ રૂપિયા બંધ હતો. આ કંપનીમાં એક શૅરદીઠ ત્રણનું બોનસ જાહેર થયેલું છે. રેકૉર્ડ-ડેટ ર૭ ડિસેમ્બર છે. તો શૅરદીઠ એક બોનસ જાહેર કરનારી એન્જિનિયર્સ ઇન્ડિયામાં બોનસ માટેની રેકૉર્ડ-ડેટ જાહેર થવાની રાહ જોવાઈ રહી છે. ભાવ ગઈ કાલે નીચામાં ૩૦૪ રૂપિયા થઈ છેલ્લે ર.ર ટકાની નરમાઈમાં ૩૦પ રૂપિયા રહ્યો હતો. ઑઇલ ઇન્ડિયા ગઈ કાલે ૪૩૧ રૂપિયાની ઇન્ટ્રા-ડે બૉટમથી ઉપરમાં ૪પર રૂપિયા જેવો થઈ અંતે પાંખાં કામકાજમાં ૦.૩ ટકા વધીને ૪૪પ રૂપિયા બંધ હતો. કંપનીએ ત્રણ શૅરદીઠ એકનું બોનસ કરેલું છે. રેકૉર્ડ-ડેટ જાહેર થવી બાકી છે.
મંધાના રીટેલ ઉપલી સર્કિટે લિસ્ટેડ થયો
મંધાના રીટેલ વેન્ચર્સ ગઈ કાલે ર૧૬ રૂપિયા ખૂલી પાંચ ટકાની ઉપલી સર્કિટે રર૭ રૂપિયા નજીકના ભાવે લિસ્ટેડ થયો છે. બીએસઈ ખાતે વૉલ્યુમ આશરે સાતેક લાખ શૅરનું હતું. છેલ્લે ર.૩૧ લાખ શૅરના બાયર લાઇનમાં ઊભા હતા. મંધાના ઇન્ડસ્ટ્રીઝના સલમાન ખાન ફેઇમ બીઇંગ હ્યુમન બ્રૅન્ડનેમથી ચાલતા રીટેલ અને ટ્રેડિંગ બિઝનેસને ડીમર્જ કરી મંધાના ઇન્ડસ્ટ્રીઝના શૅરધારકોને પ્રત્યેક ત્રણ શૅરદીઠ નવી કંપનીના બે શૅર અપાયા છે જેની ફેસવૅલ્યુ ૧૦ રૂપિયા છે. દરમ્યાન મંધાના ઇન્ડસ્ટ્રીઝનો શૅર ગઈ કાલે ઉપરમાં ૩૬ રૂપિયાને વટાવી છેલ્લે ૧ર.પ ટકાના ઉછાળામાં ૩૪.પપ રૂપિયા બંધ હતો. વૉલ્યુમ તેર ગણું નોંધાયું હતું. એનએસઈ ખાતે પ૧ લાખ શૅરના કામકાજમાં ભાવ ૧૩ ટકા વધીને ૩૪.પપ રૂપિયા હતો. મંધાના રીટેલ વેન્ચર્સ પાંચ ટકાની ઉપલી સર્કિટે ર.૬૭ લાખ શૅરના કામકાજમાં રર૪ રૂપિયા બંધ હતો. ર.૬૩ લાખ શૅરના બાયર ઊભા હતા.
એમટેક ઑટો દ્વારા સપ્ટેમ્બર ક્વૉર્ટરમા અગાઉની ૧૫૮ કરોડ રૂપિયાની સામે ૭૫૫ કરોડ રૂપિયાની ચોખ્ખી ખોટ દર્શાવાતાં શૅર ગઈ કાલે નીચામા ૩૫.૫૦ રૂપિયા થઈ ૪ ટકાના ઘટાડામા ૩૬.૨૦ રૂપિયા બંધ હતો.
બૉમ્બે રેયોનને ત્રિમાસિક ગાળામા ૨૦૬૯ લાખ રૂપિયાના ચોખ્ખા નફા સામે ૫૩૫૬ લાખ રૂપિયાની ચોખ્ખી ખોટ કરતાં શૅર ૧૪૦ રૂપિયાની અંદર ગયા બાદ અંતે નહીંવત્ ઘટાડામા ૧૪૨ રૂપિયા હતો.
સંદેશ લિમિટેડે ૧૧.૪ ટકાના ઘટાડામા ૧૭ કરોડ રૂપિયાના ચોખ્ખા નફા સાથે નબળાં પરિણામ રજૂ કરતાં શૅર ગઈ કાલે ૮૮૦ રૂપિયાના તળિયે જઈ ૬ ટકાની ખરાબીમા ૯૦૪ રૂપિયા બંધ હતો.
સાઉથ ઇન્ડિયન બૅન્કની બોર્ડ-મીટિંગ ૨૧ ડિસેમ્બરે રાઇટ ઇશ્યુ માટે મળશે. શૅર ગઈ કાલે પ્રારંભિક સુધારા બાદ ત્રણ ટકાના ઘટાડે ૨૧ રૂપિયા બંધ રહ્યો હતો.
બજાજ ઇલેક્ટ્રિકલ્સ દ્વારા લાઇટિંગ સોલ્યુશન માટે બ્રિટિશ કંપની ગોઈ સાથે વ્યુહાત્મક કરાર કરાયાના અહેવાલમા શૅર દોઢ ટકાના સુધારામા ૨૨૧ રૂપિયા હતો. ફેસવૅલ્યુ બે રૂપિયા છે.
એસએચ કેળકર ઍન્ડ કંપની રોજના સરેરાશ ૮૧૦૦ શૅર સામે ગઈ કાલે ૫.૭૦ લાખ શૅરના કામકાજમા ૩૧૩ રૂપિયાથી ગગડી ૨૮૬ રૂપિયા થઈ અંતે સાત ટકાની નબળાઈમા ૨૮૬ રૂપિયા હતો.
જીએમ બ્રુઅરીઝ નવ ગણા વૉલ્યુમમા ૫૭૪ રૂપિયાની ઇન્ટ્રા-ડે હાઈ બનાવી અંતે દોઢ ટકાની મજબૂતીમા ૫૩૦ રૂપિયા હતો. મહિના પહેલાં ભાવ ૪૩૦ રૂપિયાના તળિયે ગયો હતો.
કાવેરી સીડ્સ દ્વારા સપ્ટેમ્બર ક્વૉર્ટરમા ૪૮ કરોડ રૂપિયાની નેટ લોસ સામે આ વખતે પોણાઆઠ કરોડ રૂપિયાનો નેટ પ્રૉફિટ દર્શાવાયો છે. શૅર ૧૭ ગણા કામકાજમા ૪૪૬ રૂપિયાની ઇન્ટ્રા-ડે હાઈથી નીચામા ૩૮૮ રૂપિયા થઈ અંતે ૮.૫ ટકાની ખરાબીમા ૩૯૨ રૂપિયા બંધ હતો.
માસ્ટેક લિમિટેડ બીજા દિવસની આગેકૂચમા ૨૦ ગણા વૉલ્યુમમા ઉપરમા ૧૭૭ રૂપિયા વટાવી છેલ્લે ૧૨.૫ ટકાની તેજીમા ૧૬૯ રૂપિયા હતો. ફેસવૅલ્યુ પાંચ રૂપિયા છે.
સ્વાન એનર્જી ૨૧૩ રૂપિયાની ઑલટાઇમ ટોચ હાંસલ કરી ઑલરાઉન્ડ વેચવાલીમા નીચામા ૧૬૬ રૂપિયા થઈ અંતે ૧૪.૭ ટકાના કડાકામા ૧૭૨ રૂપિયા નજીક હતો. ફેસવૅલ્યુ એક રૂપિયા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.